**Доклад относно допълнителния период за изпълнение на задълженията по Протокола от Киото**

Настоящият доклад и придружаващите го работни документи на службите на Комисията представлява доклад на Съюза относно допълнителния период за изпълнение на задълженията по Протокола от Киото съгласно член 3, параграф 1, за първия период на задължения по Протокола от Киото, както се изисква по член 22 от Регламент (ЕС) № 525/2013[[1]](#footnote-1), в съответствие с Решение 13/CMP.1 на Конференцията на страните, изпълняваща ролята на среща на страните по Протокола от Киото. Те ще бъдат предадени на РКООНИК.

Информацията, която се съдържа в доклада, ще улесни оценката на изпълнението от страна на Съюза на неговите задължения съгласно член 3, параграф 1 от Протокола от Киото за първия период на задължения. Тази оценка ще се основава на сравнение на количеството единици, валидни за първия период на задължения и оттеглени до края на допълнителния период за изпълнение на задълженията, със сумарните емисии през първия период на задължения.

**Оттегляне на единици по Протокола от Киото**

Протоколът от Киото беше ратифициран от Европейския съюз, към този момент — Европейска общност, и неговите държави членки на 31 май 2002 г. ЕС и неговите държави членки изпълняват съвместно своите задължения по член 3, параграф 1 от Протокола, в съответствие с разпоредбите на член 4 от него. В момента на ратифициране, държави членки бяха следните 15 държави: Австрия, Белгия, Германия, Гърция, Дания, Ирландия, Испания, Италия, Люксембург, Нидерландия, Обединеното кралство, Португалия, Финландия, Франция и Швеция. Това бяха също така 15-те държави членки при приемането на Протокола от Киото през декември 1997 г. В съответствие с член 4, параграф 4 от Протокола от Киото, присъединяването на 13 държави членки след приемането на протокола не променя задълженията за първия период на задължения.

Количеството оттеглени единици на ЕС се изчислява като сума от количеството единици на 15-те държави членки в партидите за оттеглени единици в техните регистри. Общото количество оттеглени единици на ЕС в края на допълнителния период за изпълнение на задълженията по член 3, параграф 1, за първия период на задължения по Протокола от Киото възлиза на 18 843 518 768. В таблицата по-долу е дадена конкретна информация за всяка от 15-те държави членки.

|  |  |
| --- | --- |
|  | Общо количество единици в партидата за оттеглени квоти  |
| Австрия | 414 658 054 |
| Белгия | 626 316 229 |
| Дания | 297 984 143 |
| Финландия | 338 353 531 |
| Франция | 2 538 856 531 |
| Германия | 4 706 574 671 |
| Гърция | 598 504 091 |
| Ирландия | 308 508 846 |
| Италия | 2 479 638 840 |
| Люксембург | 60 116 132 |
| Нидерландия | 997 119 267 |
| Португалия | 362 098 075 |
| Испания | 1 791 980 049 |
| Швеция | 305 573 749 |
| Обединено кралство | 3 017 236 560 |

**Пренасяне на единици по протокола от Киото**

Общото количество предписани емисионни единици в партидите за квоти в регистъра на ЕС, за което се иска да бъде пренесено от ЕС от първия към втория период на задължения по Протокола от Киото, възлиза на 2 124 109 368.

Общото количество единици в партидите за квоти на държавите членки, за което се иска да бъде пренесено от държавите членки, ще бъде докладвано в докладите на държавите членки относно допълнителния период за изпълнение на задълженията по Протокола от Киото.

1. **Регламент (ЕС) № 525/2013 на Европейския парламент и на Съвета от 21 май 2013 г. относно механизъм за мониторинг и докладване на емисиите на парникови газове и за докладване на друга информация, свързана с изменението на климата, на национално равнище и на равнището на Съюза и за отмяна на Решение № 280/2004/ЕО, ОВ L 165, 18.6.2013 г., стр. 13—40.** [↑](#footnote-ref-1)